cyanic-selkie/wikianc huggingface dataset:
โรงเรียนเทพศิรินทร์
ประวัติสิ่งปลูกสร้างภายในโรงเรียน
และในการนี้ พระยาโชฏึกราชเศรษฐี ได้บริจาคทุนทรัพย์เพื่อสร้างตึกอาคารเรียนหลังที่สองขึ้นที่ด้านข้างของตึกเรียนหลังแรกอีกด้วย เพื่อทดแทนคุณบิดามารดา ตึกนี้มีนามว่า ตึกโชฏึกเลาหเศรษฐี เป็นตึกเรียนวิทยาศาสตร์ และถือว่าทันสมัยที่สุดในสมัยนั้น
ตึกเรียนหลังที่สามของโรงเรียนเทพศิรินทร์นั้นเกิดขึ้นในปี พ.ศ. 2453 องค์พระบาทสมเด็จพระจุลจอมเกล้าเจ้าอยู่หัว พระราชทานทรัพย์ซึ่งเป็นมรดกของสมเด็จพระเจ้าบรมวงศ์เธอ เจ้าฟ้าเยาวมาลย์นฤมล กรมขุนสวรรคโลกลักษณวดี ให้กระทรวงศึกษาธิการทำการจัดสร้างตึกขึ้นด้านตรงกันข้ามของตึกแม้นนฤมิตร โดยตึกเรียนหลังนี้ยังคงศิลปะโกธิค ซึ่งถือเป็นสัญลักษณ์อย่างหนึ่งของโรงเรียนเทพศิรินทร์ อาคารเรียนหลังนี้สร้างเสร็จในปีถัดมา พระบาทสมเด็จพระมงกุฎเกล้าเจ้าอยู่หัว รัชกาลที่ 6 พระราชทานนามว่า เยาวมาลย์อุทิศ สำหรับเครื่องครุภัณฑ์ต่าง ๆ ในอาคารนั้น สมเด็จพระเจ้าน้องยาเธอ เจ้าฟ้ายุคลทิฆัมพร กรมหลวงลพบุรีราเมศวร์ ทรงเป็นผู้ติดต่อให้สมเด็จพระเจ้าบรมวงศ์เธอ เจ้าฟ้ามาลินีนภดารา ศิรินิภาพรรณวดี กรมขุนศรีสัชนาลัยสุรกัญญาและสมเด็จพระเจ้าบรมวงศ์เธอ เจ้าฟ้านิภานภดล วิมลประภาวดี กรมขุนอู่ทองเขตขัตติยนารี ได้ทรงร่วมกันบริจาค
ปี พ.ศ. 2474 โรงเรียนเทพศิรินทร์ได้เปิดใช้อาคารเรียนอีกหลังหนึ่งคือ ตึกปิยราชบพิตรปดิวรัดา ตึกนี้เกิดขึ้นจากที่พลเอก สมเด็จพระเจ้าบรมวงศ์เธอ เจ้าฟ้ายุคลทิฆัมพร กรมหลวงลพบุรีราเมศวร์ ได้ทรงให้สร้างขึ้น เพื่อเป็นการอุทิศพระกุศลถวายแด่พระวิมาดาเธอ พระองค์เจ้าสายสวลีภิรมย์ กรมพระสุทธาสินีนาฏ ปิยมหาราชปดิวรัดา พระมารดาของพระองค์ ตึกเรียนอยู่ติดกันกับตึกเยาวมาลย์อุทิศ โดยตึกหลังนี้ก็ยังคงไว้ซึ่งศิลปะโกธิค
ในวันที่ 4 มีนาคม พ.ศ. 2489 พระบาทสมเด็จพระปรเมนทรมหาอานันทมหิดล พระอัฐมรามาธิบดินทร ได้ทรงมีพระราชหัตถเลขาแสดงพระราชประสงค์ที่จะทรงช่วยเหลือโรงเรียนเทพศิรินทร์ที่ได้รับความเสียหายจากการทิ้งระเบิดในช่วงสงครามโลกครั้งที่ 2
ครั้งเมื่อพระองค์เสด็จพระราชดำเนินทางถนนกรุงเกษม ผ่านโรงเรียนเทพศิรินทร์ นักเรียนที่เรียนที่ศาลาริมกำแพงเมื่อทราบข่าว ก็วิ่งกรูกันออกรับเสด็จ และไชโยโห่ร้องต้อนรับพระองค์
ความทราบถึงใต้ฝ่าละอองธุลีพระบาท ถึงความจงรักภักดีของเหล่านักเรียนโรงเรียนมัธยมวัดเทพศิรินทร์ จึงมีหมายกำหนดการเสด็จพระราชดำเนิน “เยี่ยมโรงเรียนเก่าของพระองค์” เมื่อวันที่ 26 พฤษภาคม พ.ศ. 2489 โดยมีนายโชติ คุณะเกษม นำเสด็จจากฝั่งตึกแม้นนฤมิตร ผ่านซุ้มประตูวัดไปสู่ตึกเยาวมาลย์อุทิศ และประทับในพลับพลากลางสนามเพื่อทอดพระเนตรกิจการของโรงเรียนและการซ่อมแซมอาคารเรียน
จากพระราชประสงค์ที่ต้องการช่วยเหลือโรงเรียนของพระบาทสมเด็จพระปรเมนทรมหาอานันทมหิดล พระอัฐมรามาธิบดินทร อันสืบเนื่องจากการที่แหล่งรวมจิตใจของชาวเทพศิรินทร์ได้ถูกภัยสงคราม ทางกระทรวงศึกษาธิการ วัดเทพศิรินทราวาสราชวรวิหาร ตลอดถึงสมาคมนักเรียนเก่าฯ ได้ร่วมกันสร้างอาคารหลังใหม่ขึ้นมาทดแทนโดยคงศิลปะโกธิคอยู่เช่นเดิม อาคารหลังใหม่นี้ได้รับการขนานนามว่า ตึกแม้นศึกษาสถาน
แต่ ด้วยการพัฒนาโรงเรียนไปอย่างรวดเร็วมาก ทำให้จำนวนห้องเรียนไม่เพียงพอ จึงทำให้ต้องมีการสร้างตึกเรียนขึ้นมาใหม่ ทำให้ทางโรงเรียนต้องมีการรื้อถอนตึกเรียนเดิม 2 หลังคือ ตึกเยาวมาลย์อุทิศ และ ตึกปิยราชบพิตรปดิวรัดา สำหรับตึกใหม่ที่สร้างขึ้นทดแทนเป็นอาคารเรียน 6 ชั้น และได้ใช้ชื่อว่า ตึกเยาวมาลย์อุทิศปิยราชบพิตรปดิวรัดา ตามตึกเรียนสองหลังเดิม ซึ่งในครั้งนั้นสมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดีเสด็จมาในการวางศิลาฤกษ์ด้วย
โรงเรียนเทพศิรินทร์ ได้เติบโตขึ้นเป็นลำดับจำนวนนักเรียนมากขึ้นทุกปี จึงได้มีการสร้างอาคารเรียนเพิ่มเติมอีกคือ อาคารภาณุรังษี อาคารรัชมังคลาภิเษก 2531 และ อาคารเทิดพระเกียรติ
ทำเนียบผู้บริหารโรงเรียน
นับตั้งแต่เริ่มก่อตั้งจนถึงปัจจุบัน โรงเรียนเทพศิรินทร์มีครูใหญ่ อาจารย์ใหญ่ และผู้อำนวยการ ผู้ดำรงตำแหน่งผู้บริหารสถานศึกษาดังรายนามต่อไปนี้
ประเภทห้องเรียน
ปัจจุบันโรงเรียนเทพศิรินทร์เปิดสอนในระดับมัธยมศึกษาปีที่ 1-6 โดยมีแผนการจัดชั้นเรียนเป็น 12:12:10:12:12:12 รวม 70 ห้องเรียน โดยมีรายละเอียด ดังนี้
แบ่งห้องเรียนระดับชั้นมัธยมศึกษาตอนปลาย ออกเป็น 6 ประเภท ได้แก่
เดิมทีห้องเรียนประเภทศิลป์ทั้งหมด จะเป็นการเรียนร่วมชั้นเรียนโดยไม่มีการแยกห้องเรียนว่าเป็นแผนการเรียนศิลป์-คณิตศาสตร์ แผนการเรียนศิลป์-ภาษาต่างประเทศ หรือ แผนการเรียนศิลป์-ทั่วไป โดยนักเรียนทั้งหมดจะเรียนวิชาหลักร่วมกัน และจะแยกแบ่งกลุ่มเรียนวิชาเลือกไปตามแผนการเรียนของตนเอง จึงเป็นที่มาของคำว่า ˝สายศิลป์รวม˝ ต่อมาจึงได้เปลี่ยนเป็นการแยกห้องตามแผนการเรียนศิลป์แต่ละประเภทแบบปัจจุบัน
กิจกรรมสำคัญ
วันอานันทมหิดล หรือ วันคล้ายวันเสด็จสวรรคตพระบาทสมเด็จพระปรเมนทรมหาอานันทมหิดล พระอัฐมรามาธิบดินทร ตรงกับวันที่ 9 มิถุนายนของทุกปี ถือเป็นวันสำคัญของโรงเรียนเทพศิรินทร์ ซึ่งจะมีการจัดกิจกรรมสำคัญได้แก่ สมาคมนักเรียนเก่าเทพศิรินทร์ ในพระบรมราชูปถัมถ์ร่วมกับโรงเรียนเทพศิรินทร์ จัดพิธีวางพวงมาลาถวายราชสักการะพระบรมราชานุสาวรีย์พระบาทสมเด็จพระปรเมนทรมหาอานันทมหิดล พระอัฐมรามาธิบดินทร ณ โรงเรียนเทพศิรินทร์
วันแม่รำเพย เป็นวันคล้ายวันสวรรคตสมเด็จพระเทพศิรินทราบรมราชินี ซึ่งตรงกับวันที่ 9 กันยายนของทุกปี โดยเป็นวันที่ชาวเทพศิรินทร์ทั้งปวงมาพร้อมเพรียงกันเพื่อร่วมพิธีวางพวงมาลา และถวายราชสักการะพระราชานุสาวรีย์สมเด็จพระเทพศิรินทราบรมราชินี อันเป็นการน้อมรำลึกถึงพระมหากรุณาธิคุณของพระองค์ในการได้นำพระนามาภิไธยของพระองค์มาเป็นชื่อของสถานศึกษา
พระราชานุสาวรีย์ ณ โรงเรียนเทพศิรินทร์แห่งนี้ โรงเรียนได้มีการขอพระราชทานพระบรมราชานุญาตจัดสร้างขึ้นเพื่อเป็นที่เคารพสักการะ และศูนย์รวมจิตใจของชาวเทพศิรินทร์ โดยพระบาทสมเด็จพระวชิรเกล้าเจ้าอยู่หัว เมื่อครั้งดำรงพระราชอิสริยยศเป็นสมเด็จพระบรมโอรสาธิราชฯ สยามมกุฎราชกุมาร เสด็จพระราชดำเนินแทนพระองค์ ทรงเปิดพระราชานุสาวรีย์ เมื่อวันที่ 11 มกราคม พ.ศ. 2542
โรงเรียนในเครือข่ายเทพศิรินทร์
ปัจจุบันโรงเรียนเทพศิรินทร์ มีสถานศึกษาในเครือที่ใช้ชื่อ “เทพศิรินทร์” ในภูมิภาคต่าง ๆ ของประเทศไทยทั้งหมด 10 แห่ง เพื่อร่วมการขับเคลื่อน และพัฒนาคุณภาพการศึกษา ตามแนวความคิดจากสัตยาบัน "กรอบความร่วมมือเครือข่ายเทพศิรินทร์" ที่มีวิสัยทัศน์ในการเสริมสร้างเครือข่ายให้เข้มแข็ง และเป้าหมายในการพัฒนาเยาวชนเทพศิรินทร์ในด้านต่าง ๆ ภายใต้การดำเนินโครงการ "เทพศิรินทร์ เป็นหนึ่ง : All DEB in ONE" โดยมีรายชื่อโรงเรียนดังนี้
สมาคมนักเรียนเก่าเทพศิรินทร์ ในพระบรมราชูปถัมภ์
สมาคมนักเรียนเก่าเทพศิรินทร์ ในพระบรมราชูปถัมภ์ เริ่มต้นขึ้นจากความรักความผูกพันในหมู่คณะของนักเรียนเทพศิรินทร์ ซึ่งเดิมแต่ละกลุ่ม แต่ละรุ่นจะมีการพบปะสนทนาและรับประทานอาหารร่วมกันในวันใดวันหนึ่งของทุกๆ ต้นปี แต่ก็ยังไม่มีโอกาสจะแสดงความรักในหมู่คณะได้อย่างเต็มที่ กลุ่มนักเรียนเก่าจึงคิดกันว่าการสโมสรที่ต่างรุ่นต่างแยกกันทำนั้นควรจะรวมกันในวาระเดียว จะเป็นการแสดงความรักในหมู่คณะให้ดียิ่งขึ้น ซึ่งจะทำได้ก็ต้องตั้งสมาคมนักเรียนเก่าเทพศิรินทร์ขึ้นเท่านั้น กลุ่มนักเรียนเก่าเทพศิรินทร์ที่ได้เดินทางไปศึกษาต่อ ณ ประเทศอังกฤษ จำนวน 58 คน จึงได้เริ่มพบปะหารือกันในประเทศอังกฤษหลายครั้ง ในที่สุดก็ได้มีมติให้ตั้งสมาคมนักเรียนเก่าเทพศิรินทร์ขึ้นเป็นครั้งแรกในประเทศอังกฤษ เมื่อปี พ.ศ. 2468 โดยมีพระเจ้าวรวงศ์เธอ พระองค์เจ้าจุมภฏพงษ์บริพัตร กรมหมื่นนครสวรรค์ศักดิพินิต เป็นสภานายกสมาคม หม่อมหลวงชูชาติ กำภู เป็นเหรัญญิก หลวงประเจิดอักษรลักษณ์ เป็นเลขานุการ และได้แจ้งมายังพระยาจรัลชวนะเพท อาจารย์ผู้ปกครองโรงเรียนเทพศิรินทร์ในสมัยนั้น เพื่อเป็นการแสดงคารวะและขอความถูกต้องต่อท่าน อันจะทำให้เกิดความสมบูรณ์และเจริญก้าวหน้าเป็นปึกแผ่นตลอดไปในอนาคตของสมาคม
ทั้งนี้ฝั่งทางประเทศไทยเองก็มีความเคลื่อนไหวไม่ต่างกัน มีความพยายามจะจัดตั้งสมาคมนักเรียนเก่าเพื่อการสโมสรของนักเรียนทุกรุ่น โดยการประชุมผู้แทนนักเรียนรุ่นต่างๆ เกิดขึ้นครั้งแรกเมื่อวันที่ 5 เมษายน พ.ศ. 2472 แต่ก็ยังไม่เป็นผลสำเร็จ กระทั่งวันที่ 3 เมษายน พ.ศ. 2474 จึงได้มีการประชุมเพื่อดำริตั้งสมาคมนักเรียนเก่าเทพศิรินทร์ได้เกิดขึ้นอีกครั้งที่โฮเต็ลวังพญาไท มีผู้เข้าร่วมราว 50 คน มี พระเจ้าวรวงศ์เธอ กรมหมื่นนครสวรรค์ศักดิพินิต ผู้ก่อตั้งสมาคมขึ้นที่ประเทศอังกฤษเป็นประธาน ทำให้โครงการของสมาคมนักเรียนเก่าเทพศิรินทร์ถูกประดิษฐ์ขึ้นในการประชุมครั้งนี้
หลังจากบรรดาผู้ริเริ่มก่อตั้งสมาคมในประเทศอังกฤษก็เริ่มทยอยกันเดินทางกลับประเทศไทย เพราะครบวาระหน้าที่บ้าง สำเร็จการศึกษาบ้าง ความต้องการที่จะรวมตัวเพื่อนๆ ที่กระจัดกระจายกันอยู่ ทำให้นักเรียนเก่ากลุ่มหนึ่งได้รวมตัวกันถึง 427 คน ครั้งหลังสุดได้มีสมาชิกประมาณ 170 คน เข้าร่วมประชุม ณ วังสวนกุหลาบ เมื่อวันที่ 8 สิงหาคม พ.ศ. 2474 ได้พิจารณาและรับรองข้อบังคับสมาคม เลือกตั้งกรรมการของสมาคม คือ
ในปี พ.ศ. 2480 ในสมัยพล.ร.ต.ถวัลย์ ธำรงนาวาสวัสดิ์ นายกรัฐมนตรี และนายกสมาคมนักเรียนเก่าเทพศิรินทร์ ได้รับพระมหากรุณาธิคุณจากพระบาทสมเด็จพระปรเมนทรมหาอานันทมหิดล พระอัฐมรามาธิบดินทร ในฐานะเป็นนักเรียนเก่าเทพศิรินทร์ เลขประจำพระองค์ 2329ป โปรดเกล้าฯ พระราชทานพระบรมราชานุญาตให้เช่าที่ดินติดถนนราชดำริในความดูแลของสำนักงานทรัพย์สินส่วนพระมหากษัตริย์เป็นที่ตั้งของสมาคมนักเรียนเก่า และได้พระราชทานทุนทรัพย์ส่วนพระองค์จำนวน 3,000 บาท เพื่อเป็นทุนก่อสร้างสโมสรเริ่มแรกด้วย ในการนี้ทรงรับสมาคมนี้เข้าไว้ในพระบรมราชูปถัมภ์ เมื่อวันที่ 20 มกราคม พ.ศ. 2480 โดยมีพระราชกระแสรับสั่งตอบ พล.ร.ต.ถวัลย์ ธำรงนาวาสวัสดิ์ ตอนหนึ่งว่า "ฉันก็เป็นชาวเทพศิรินทร์คนหนึ่งเหมือนกัน จึงประสงค์จะช่วยเหลือโรงเรียนที่ฉันเคยศึกษามา" จนเป็นวรรคทองที่ชาวเทพศิรินทร์น้อมรำลึกในพระมหากรุณาธิคุณล้นพ้นหาที่สุดมิได้
ปัจจุบันสมาคมนักเรียนเก่าเทพศิรินทร์ ในพระบรมราชูปถัมภ์ ก่อตั้งมายาวนานกว่า 92 ปี เป็นหนึ่งองค์กรสำคัญที่ช่วยขับเคลื่อน และส่งเสริมการพัฒนาการศึกษาของโรงเรียน โดยมี พล.ต.อ.ศตวรรษ หิรัญบูรณะ (นักเรียนเก่าเทพศิรินทร์ รุ่น ท.ศ.18-20) เป็นนายกสมาคม ในชุดคณะกรรมการสมาคม สมัยที่ 71 วาระประจำปี พ.ศ. 2563-2564 และมีที่ทำการสมาคมอยู่ที่อาคารแมกโนเลียส์ ราชดำริ บูเลอวาร์ด ถนนราชดำริ ซึ่งตั้งอยู่บนพื้นที่เดียวกับที่เคยได้รับพระราชทานเช่าจากในหลวงรัชกาลที่ 8 โดยเปิดให้นักเรียนเก่าเทพศิรินทร์สามารถนัดพบปะ และใช้บริการห้องประชุม ห้องจัดเลี้ยงได้ตามระเบียบสมาคม
สมาคมผู้ปกครองและครูโรงเรียนเทพศิรินทร์
สมาคมผู้ปกครองและครูโรงเรียนเทพศิรินทร์ เกิดขึ้นจากความคิดริเริ่มของคณะครูโรงเรียนเทพศิรินทร์ ด้วยเห็นว่าจะเป็นศูนย์กลางให้ผู้ปกครองและครูอาจารย์มีความเข้าใจอันดีต่อกัน และร่วมมือกันในการแก้ไขปัญหาทั้งในเรื่องการจัดการศึกษา และการอบรมดูแลนักเรียน อีกทั้งเป็นกำลังสำคัณในการพัฒนาโรงเรียนให้เจริญก้าวหน้ายิ่งๆ ขึ้นไป จึงได้มีการจัดตั้งสมาคมฯ ขึ้น เมื่อปี พ.ศ. 2522 สมัยท่านผู้อำนวยการเจือ หมายเจริญ และได้รับการสานงานต่อมาจนถึงปัจจุบัน
แม่น้ำเจอไล
แม่น้ำเจอไล (Sungai Jelai) เป็นแม่น้ำที่มีความยาว 97.14 กิโลเมตรในรัฐปะหัง ประเทศมาเลเซีย
เหงียน มิญ เจิว
เหงียน มิญ เจิว (Nguyễn Minh Châu) เป็นนักเขียนชาวเวียดนามที่มีชื่อเสียงในช่วงหลังสงครามเวียดนาม เกิดเมื่อ 20 ตุลาคม พ.ศ. 2473 ที่อำเภอกวิ่ญลืว (Quỳnh Lưu) จังหวัดเหงะอาน เจิวสมัครเป็นทหารตั้งแต่ พ.ศ. 2495 และได้มาประจำการเป็นบรรณาธิการวารสารวันเหงะเกวินโด่ยตั้งแต่ พ.ศ. 2505 และทำงานที่วารสารนี้มาตลอดจนเสียชีวิตเมื่อ พ.ศ. 2532 งานเขียนช่วงแรกของเจิวเป็นเรื่องราวเกี่ยวกับสงครามตั้งแต่นวนิยายเรื่องแรกคือเรื่อง “ประตูแม่น้ำ” ตีพิมพ์เมื่อ พ.ศ. 2509 และเรื่อง “รอยเท้าทหาร” ตีพิมพ์เมื่อ พ.ศ. 2515 เรื่องนี้ได้ตีพิมพ์เป็นภาษารัสเซียด้วย ในยุคหลังสงคราม เจิวเป็นนักเขียนคนแรก ๆ ที่ออกมาเรียกร้องให้สะท้อนความจริงของสังคมมากกว่าการโฆษณาชวนเชื่อ งานเขียนของเขาเองก็หันมาให้ความสำคัญกับเรื่องราวของคนทั่วไปมากขึ้น เช่น ในรวมเรื่องสั้น “ผู้หญิงบนรถด่วน” และ “ท่าน้ำ” ผลงานชิ้นสุดท้ายของเขาคือรวมเรื่องสั้นเรื่อง “หญ้าเลา” ซึ่งเขาเขียนจบบนเตียงที่เขานอนป่วยอยู่จนเสียชีวิตเมื่อ 23 มกราคม พ.ศ. 2532
มิลลา ดาเวนพอร์ต
มิลลา ดาเวนพอร์ต (4 กุมภาพันธ์ ค.ศ. 1871 – 17 พฤษภาคม ค.ศ. 1936) เป็นนักแสดงภาพยนตร์และละครเวที เกิดที่เมืองซือริช ประเทศสวิตเซอร์แลนด์ มิลลา ดาเวนพอร์ต เสียชีวิตที่เมืองลอสแอนเจลิส รัฐแคลิฟอร์เนีย ในปี ค.ศ. 1936 ด้วยวัย 65 ปี
Beania
Beania เป็นสกุลของไบรโอซัวที่อยู่ในวงศ์ Beaniidae
สปีชีส์ในสกุลนี้มีการกระจายทั่วโลก
คริสต์มาส (แก้ความกำกวม)
คริสต์มาส (Christmas) อาจหมายถึง
Fendlera
Fendlera เป็นสกุลของไม้พุ่มที่อยู่ในวงศ์ Hydrangeaceae หรือที่รู้จักกันทั่วไปในชื่อ fendlerbush ชื่อ fendlerbush ยังใช้กับสกุลที่เกี่ยวข้องและใกล้ชิดกับสกุล Fendlerella อีกด้วย
สกุลนี้ได้รับการตั้งชื่อตาม ออกัสตัส เฟนเลอร์ ในปี ค.ศ. 1852
อัมพปาลี
อัมพปาลี (อมฺพปาลี; การสะกดแบบอื่น: อามราปาลี, อัมพปาลิกา, อัมราปาลี, หรือ อมรา) เป็นนครวธู (นางบำเรอหลวง) ประจำแคว้นเวสาลี (ปัจจุบันอยู่ในรัฐพิหาร ประเทศอินเดีย) เมื่อราว 500 ปีก่อนคริสต์ศักราช ต่อมานางอัมพปาลีได้เรียนรู้คำสอนของพระโคตมพุทธเจ้า จึงบวชเป็นภิกษุณี และในภายหลังได้บรรลุเป็นพระอรหันต์ เรื่องของนางปรากฏในคัมภีร์ภาษาบาลีและอาคม ส่วนใหญ่มักกล่าวถึงตอนที่พระพุทธเจ้าเสด็จประทับในอามราปาลีวัน สวนมะม่วงของนาง และต่อมานางได้บริจาคที่ส่วนนี้ให้กับพระพุทธศาสนา เป็นสถานที่แสดงธรรมเทศนาเรื่อง อัมพปาลิกาสูตร
ชีวิตข่วงต้น
อัมพปาลีเกิดเมื่อราว 600-500 ปีก่อนคริสต์ศักราช บิดาชื่อมหานามะ (Mahanama) ส่วนมารดาไม่ปรากฏนาม ชื่อของนางในทางศัพทมูลมาจากภาษาสันสกฤตสองคำ คือ อามร (มะม่วง) กับ ปลฺลว (ต้นอ่อน) กล่าวกันว่านางคลอดออกมาเองที่โคนต้นมะม่วงต้นหนึ่งในราชอุทยานในแคว้นเวสาลี จึงเป็นที่มาของชื่อนาง
นางอัมพปาลีมีโฉมงามตั้งแต่ยังเป็นเด็ก กล่าวกันว่าเจ้านายนามว่า มหานามัน หลงในความงามของเด็กหญิงอามราปาลีมากจนยอมทิ้งแคว้นของตนเพื่อไปอาศัยอยู่กับนางในหมู่บ้านเล็ก ๆ ของเวสาลี (ปัจจุบันคืออมุซซัฟฟารปุระ)
นางบำเรอ
อัมพปาลีเติบโตมาด้วยโฉมที่งดงามและมีความสามารถมากในศิลปะแขนงต่าง ๆ บรรดาขุนนางหนุ่ม ๆ ล้วนหมายปองนาง เมื่อมนูเทพ (Manudev) กษัตริย์แห่งเวสาลี ได้ชมนางร่ายรำในนคร มนูเทพได้วางแผนที่จะมีนางไว้ครอบครองเอง เขาสังหารคู่รักวัยเด็กและว่าที่เจ้าบ่าวของอัมพปาลี ชื่อว่า บุษปกุมาร (Pushpakumar) ในวันที่ทั้งสองจะแต่งงานกัน และประกาศให้นางแต่งงานเป็นเจ้าสาวของนครเวสาลี — หรือคือเป็น นครวธู และนางได้รับยศเป็น "เวสาลีชนบทกัลยาณี" (Vaishali Janpad Kalayani)
หลังได้รับสถานะนครวธู นางได้กลายมาเป็น "ราชนารฏิกี" (Rajanartiki) หรือนางรำประจำราชสำนัก ค่าเข้าชมการร่ายรำของเธออยู่ที่ห้าสิบกหาปณะต่อคืน เธอจึงร่ำรวยมาก จนอาจมากกว่ามหาราชาบางพระองค์
พบพระพุทธเจ้า
ตามเอกสารของพุทธ อัมพปาลีมีโอกาสได้ถวายเพลแก่พระโคตมพุทธเจ้าขณะพระองค์เสด็จเยือนเวสาลีเป็นคืนสุดท้าย ไม่นานก่อนเสด็จปรินิพพาน อัมพปาลีได้เข้าฟังเทศนาของพระพุทธองค์ในป่ามะม่วง (อัมพวัน) และซึ้งในรสพระธรรมมาก นางจึงได้นิมนต์พระพุทธองค์มาฉันที่บ้านของนาง ในงานเขียนบางส่วนระบุว่าพระพุทธองค์เสด็จประทับในสวนมะม่วงของนางก่อน แล้วอัมพปาลีจึงได้ร้องขอให้ประทับต่อ พระพุทธองค์ทรงรับโดยดุษณีภาพ ขณะที่นางกำลังเดินทางกลับ รถของนางชนเข้ากับรถของเจ้าชายองค์หนึ่งของเวสาลี ซึ่งกำลังเดินทางไปนิมนต์พระพุทธเจ้าฉันภัตตาหารกับตนเช่นกัน เขาก่นด่าและเหยียดเธออย่างรุนแรงว่า 'คณิกา' (กะหรี่) เพื่อให้เธอถอยทางให้เขาผ่าน จากนั้นจึงมีการประกาศว่าพระพุทธองค์จะเสด็จฉันภัตตาหารที่บ้านของนางอัมพปาลี เจ้าชายผู้นั้นผิดหวังและเสนอที่จะมอบทองให้กับนางเพื่อขอแลกสิทธิ์ในการรับเสด็จพระพุทธเจ้า แต่เธอปฏิเสธ
พระพุทธเจ้ารับรู้ถึงโฉมงามของนาง และตรัสกับพุทธสาวกไม่ให้หลงไหลไปกับความงามของนาง นางอัมพปาลีนิมนต์พระพุทธองค์พร้อมด้วยผู้ติดตามของนาง ให้เสด็จเข้าประทับในที่พำนักของนางที่ตกแต่งอย่างวิจิตรตระการตาเป็นพิเศษ หลังพระองค์ฉันภัตตาหารเสร็จสิ้น นางอัมพปาลีได้ถวายสวนมะม่วงและที่พำนักของนางทั้งหมดให้แก่พระพุทธศาสนา และเพื่อให้ทรงใช้เป็นที่แสดงเทศนา ไม่นานนับจากนั้น นางอัมพปาลีได้ออกจากการเป็นนางบำเรอ และบวชเป็นภิกษุณี ระบุกันว่าท้ายที่สุดนางได้บรรลุเป็นอรหันต์
นางมีบุตรชายชื่อวิมลโกณฑัญญะ ซึ่งได้อุปสมบทและต่อมาเป็นพระเถระที่มีชื่อเสียงรูปหนึ่ง
การศึกษาเชิงประวัติศาสตร์
เรื่องราวของนางอัมราปาลีมีความสำคัญมากในการทำความเข้าใจมุมมองร่วมสมัยต่อนางบำเรอและโสเภณี ถึงแม้นางจะมีชื่อเสียงมากในฐานะศิลปินที่มีฝีมือ นางก็ยังถูกด่าและเหยียดโดยเจ้าชายแห่งเวสาลีคนหนึ่ง ที่ด่านางว่าเป็น 'คณิกา' ซึ่งเป็นคำเรียกโสเภณีที่มีความหยาบคายมาก (เทียบเท่าภาษาไทย "กะหรี่") ส่วนพระพุทธเจ้าไม่ได้ทรงแสดงท่าทีใด ๆ ต่อนางเป็นพิเศษ จึงมักถือเรื่องราวตอนนี้มาใช้ระบุว่าพระพุทธเจ้าทรงปราศจากอคติต่อสตรี
บัญชีจำแนกทางสถิติระหว่างประเทศของโรคและปัญหาสุขภาพที่เกี่ยวข้อง
บัญชีจำแนกทางสถิติระหว่างประเทศของโรคและปัญหาสุขภาพที่เกี่ยวข้อง (International Statistical Classification of Diseases and Related Health Problems มีชื่อย่อว่า ICD) เป็นรายละเอียดของโรคและการบาดเจ็บต่าง ๆ จัดพิมพ์เผยแผ่โดย องค์การอนามัยโลก และใช้ข้อมูลเป็นสถิติพยาธิภาวะและอัตราตาย จากทั่วโลก มีการแก้ไขปรับปรุงเป็นช่วง ๆ ปัจจุบันได้ทำการจัดพิมพ์ครั้งที่ 11 แล้ว โรคหรือกลุ่มของโรคที่มีความสัมพันธ์กันจะอธิบายด้วยการวินิจฉัยและมีรหัสกำหนดให้เป็นการเฉพาะตั้งแต่ 4-6 หลัก โดยหลักแรกในหมวดที่ 1-9 จะใช้ตัวเลข 1-9 เมื่อเข้าสู่หมวดที่ 10-26 จะใช้เป็นอักษร A-S นอกจากนี้ หมวด V คือSupplementary section for functioning assessment และหมวด X คือ External Cause แล้วจากนั้นจะแยกออกเป็นหมวดหมู่ในหลักถัดไป
Cordagalmatidae
Cordagalmatidae เป็นวงศ์ของไนดาเรียที่อยู่ในอันดับ Siphonophorae
สปีชีส์ในสกุลนี้ ได้แก่:
เครมลินแห่งคาซัน
เครมลินแห่งคาซัน (Казанский Кремль; Казан кирмәне) เป็นอดีตป้อมปราการหลักของประเทศรัสเซีย ตั้งอยู่ในเมืองคาซัน ป้อมปราการนี้สร้างขึ้นตามพระบรมราชโองการของซาร์อีวานที่ 4 แห่งรัสเซีย บนซากปราสาทเก่าของข่านแห่งคาซัน และใช้เวลาสร้างระหว่างคริสต์ศตวรรษที่ 10—16 สถานที่แห่งนี้ได้รับการประกาศให้เป็นแหล่งมรดกโลกใน ค.ศ. 2000
วิกตอร์ กรีญาร์
ฟร็องซัว โอกุสต์ วิกตอร์ กรีญาร์ (François Auguste Victor Grignard; 6 พฤษภาคม ค.ศ. 1871 – 13 ธันวาคม ค.ศ. 1935) เป็นนักเคมีชาวฝรั่งเศส เกิดที่เมืองแชร์บูร์ กรีญาร์เข้าเรียนด้านคณิตศาสตร์ที่มหาวิทยาลัยลียงก่อนจะเปลี่ยนไปเรียนเคมี ต่อมาในปี ค.ศ. 1900 เขาค้นพบปฏิกิริยากรีญาร์ (Grignard reaction) ซึ่งเป็นการเติมตัวทำปฏิกิริยากรีญาร์ลงในหมู่คาร์บอนิลของอัลดีไฮด์หรือคีโตน ปฏิกิริยานี้ทำให้สามารถเตรียมสารประกอบอินทรีย์ได้โดยใช้สารตั้งต้นเพียงเล็กน้อย ในปี ค.ศ. 1910 กรีญาร์ดำรงตำแหน่งศาสตราจารย์ที่มหาวิทยาลัยน็องซี และได้รับรางวัลโนเบลสาขาเคมีร่วมกับปอล ซาบัตเย (Paul Sabatier) ในอีกสองปีต่อมา ช่วงสงครามโลกครั้งที่หนึ่ง เขาศึกษาการสงครามเคมีและมีส่วนในการพัฒนาแก๊สฟอสจีนและแก๊สมัสตาร์ด
กรีญาร์เสียชีวิตที่เมืองลียงในปี ค.ศ. 1935
มูเควตซี มาซีซี
มูเควตซี มาซีซี (Mokgweetsi Masisi) เป็นประธานาธิบดีคนที่ห้าและปัจจุบันของบอตสวานารับตำแหน่งตั้งแต่ปี ค.ศ. 2018
ซูอิตะ
ซูอิตะ เป็นนครศูนย์กลางแห่งหนึ่งตั้งอยู่ทางทิศเหนือของจังหวัดโอซากะ ประเทศญี่ปุ่น ในปี พ.ศ. 2553 มีจำนวนประชากรประมาณ 355,198 คน และมีขนาดพื้นที่ทั้งสิ้น 36.11 ตารางกิโลเมตร
ซูอิตะก่อตั้งขึ้นเมื่อวันที่ 1 เมษายน พ.ศ. 2483 เคยได้รับเลือกเป็นสถานที่จัดงานเอ็กซ์โป ในปี พ.ศ. 2513 เป็นเมืองที่ตั้งของสโมสรฟุตบอลกัมบะโอซากะ และมหาวิทยาลัยโอซากะ
Condylactis
Condylactis เป็นสกุลของไนดาเรียที่อยู่ในวงศ์ Actiniidae
สกุลนี้พบว่ามีการกระจายทั่วโลก
สปีชีส์ในสกุลนี้ ได้แก่:
บริก
ในทางเศรษฐศาสตร์ บริก (BRIC) เป็นตัวย่อที่หมายถึงสี่ประเทศ ได้แก่ บราซิล รัสเซีย อินเดีย และสาธารณรัฐประชาชนจีน ซึ่งมีระดับการพัฒนาทางเศรษฐกิจใกล้เคียงกัน อาจเรียกว่า "บริก" "กลุ่มประเทศบริกส์" "กลุ่มเศรษฐกิจบริก" หรือ "บิกโฟร์" (Big Four) ก็ได้
ตัวย่อนี้กำหนดขึ้นโดย Jim O'Neill ในบทความเมื่อ ค.ศ. 2001 มีหัวข้อว่า "Building Better Global Economic BRICs".
พิพิธภัณฑสถานแห่งชาติ เจ้าสามพระยา
พิพิธภัณฑสถานแห่งชาติ เจ้าสามพระยา เป็นพิพิธภัณฑสถานแห่งชาติ ในจังหวัดพระนครศรีอยุธยา ตั้งอยู่ที่ตำบลประตูชัย ถนนปรีดีพนมยงค์ ตรงข้ามกับมหาวิทยาลัยราชภัฏพระนครศรีอยุธยา
พิพิธภัณฑสถานแห่งชาติ เจ้าสามพระยา นับเป็นพิพิธภัณฑสถานแห่งชาติ แห่งแรกของไทยที่มีรูปแบบการจัดแสดงแบบใหม่คือ นำโบราณวัตถุมาจัดแสดงจำนวนไม่มากจนเกินไปและใช้แสงสีมาทำให้การนำเสนอดูน่าสนใจ
ประวัติ
พิพิธภัณฑสถานแห่งชาติ เจ้าสามพระยา สร้างขึ้นเนื่องในโอกาสที่พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร และสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เสด็จพระราชดำเนินทอดพระเนตรโบราณวัตถุที่พบจากกรุพระปรางค์ วัดราชบูรณะ จังหวัดพระนครศรีอยุธยา เมื่อวันที่ 23 พฤศจิกายน พ.ศ. 2500 มีพระราชปรารภกับรัฐมนตรีกระทรวงศึกษาธิการ และอธิบดีกรมศิลปากรในสมัยนั้นว่า “โบราณวัตถุ และศิลปวัตถุที่พบในกรุพระปรางค์วัดราชบูรณะนี้ สมควรจะได้มีพิพิธภัณฑสถานเก็บรักษา และตั้งแสดงให้ประชาชนในจังหวัดพระนครศรีอยุธยานี้ หาควรนำไปเก็บรักษา และตั้งแสดง ณ ที่อื่นไม่”
ด้วยเหตุนี้ กรมศิลปากรจึงได้สร้าง พิพิธภัณฑสถานแห่งชาติ เจ้าสามพระยา ขึ้นเพื่อเก็บรักษาจัดแสดงโบราณวัตถุที่พบจากกรุพระปรางค์วัดราชบูรณะ และโบราณวัตถุพบในจังหวัดพระนครศรีอยุธยา โดยใช้เงินบริจาคจากประชาชนและผู้บริจาคได้รับพระพิมพ์ที่พบจากกรุพระปรางค์วัดราชบูรณะเป็นการสมนาคุณ
ทั้งนี้ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯ ให้อัญเชิญพระนามสมเด็จพระบรมราชาธิราชที่ 2 (เจ้าสามพระยา) ผู้ทรงสร้างพระปรางค์วัดราชบูรณะเป็นนามพิพิธภัณฑ์ และเมื่อสร้างเสร็จแล้วพระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินีนาถ เสด็จพระราชดำเนินทรงเปิดพิพิธภัณฑสถานแห่งชาติ เมื่อวันที่ 26 ธันวาคม พ.ศ. 2504
โบราณวัตถุที่สำคัญ อาทิ พระแสงดาบทองคำ ขนาด ยาว 115 ซม. กว้าง 5.5 สมัยอยุธยา ได้จากกรุพระปรางค์วัดราชบูรณะ พระเต้าทักษิโณทกทองคำ ขนาดเส้นผ่าศูนย์กลาง 2.7 ซม. สูง 18.5 ซม. สมัยอยุธยา ได้จากกรุพระปรางค์วัดราชบูรณะ ช้างทรงเครื่องทองคำ ขนาด ยาว 15.5 ซม. สูง 12 ซม. สมัยอยุธยา ได้จากกรุพระปรางค์วัดราชบูรณะ
นอกจากนี้จัดแสดงในลักษณะของพิพิธภัณฑ์ที่อยู่ในแหล่งอนุสรณ์สถาน คือ จัดแสดงโบราณวัตถุ ศิลปวัตถุที่พบในจังหวัดพระนครศรีอยุธยา และจากการขุดแต่งบูรณะโบราณสถาน ซึ่งจัดแสดง 3 อาคาร ซึ่งได้จัดแสดง เครื่องปั้นดินเผา และเครื่องถ้วย เงินตรา จัดแสดงศิลปะโบราณวัตถุที่พบในประเทศไทยตั้งแต่สมัยทวารวดี ศรีวิชัย ลพบุรี เชียงแสน สุโขทัย อู่ทอง อยุธยา รัตนโกสินทร์ เพื่อใช้ในการศึกษาเปรียบเทียบ ฯลฯ
การให้บริการ 1.ให้บริการบรรยายนำชมแก่ สถานศึกษา โรงเรียน สถาบันต่างๆ ทั้งในและนอกสถานที่ 2.ให้บริการจำหน่ายหนังสือ โปสการ์ด สิ่งพิมพ์ และของที่ระลึก เวลาทำการ 9.00-16.30 น. เปิดให้เข้าชมวันอังคารถึงวันอาทิตย์ หยุดวันจันทร์​ ไม่เว้นหยุดราชการและวันหยุดนักขัตฤกษ์
ไอบีลีฟ (อัลบั้มของอี ซู-ย็อง)
ไอบีลีฟ《I Believe》เป็นสตูดิโออัลบั้มชุดแรกของ อี ซู-ย็อง ออกวางจำหน่ายวันที่ 16 พฤศจิกายน ค.ศ. 1999
Acoraniidae
Acoraniidae เป็นวงศ์ของไบรโอซัวที่อยู่ในอันดับ Cheilostomatida มันถูกนำเสนอในอันดับเพื่อรองรับสกุลใหม่ Acorania ซึ่งไม่เข้ากับ cheilostomes ที่อธิบายไว้ในขณะนั้น มันถูกค้นพบระหว่างการสำรวจน้ำลึกในเดือนกันยายน พ.ศ. 2541 ที่ ภูเขาไฟเอนเมดิโอ นอกชายฝั่งของ หมู่เกาะคานารี ทั้งวงศ์ Acoraniidae และสกุล Acorania มาจากชื่อ อโครัน ซึ่งเป็นชื่อของ อาชาแมน เทพเจ้าสูงสุดของกวนเชสซึ่งเป็นชาวพื้นเมืองของหมู่เกาะคานารี
วงศ์ในสกุลอันดับนี้ ได้แก่:
รายพระนามและชื่อประมุขแห่งรัฐยูเครน
นี่คือรายนามผู้ปกครองดินแดนที่เป็นส่วนหนึ่งของยูเครนในปัจจุบัน
ยุคอพยพ
ใยยุโรปตะวันออกเกิดการอพยพครั้งใหญ่เนื่องจากการมาถึงของชาวกอท จากภูมิภาคบอลติกมายังดินแดนที่เป็นยูเครนในปัจจุบัน, ราว ค.ศ. 200 พวกเขาเข้ายึดครองหรือหลอมรวมกับชนพื้นเมืองสลาฟ ชาวกอทถูกขับไล่โดยการรุกรานของชาวฮัน ประมาณ ค.ศ. 375 พวกกอทยังคงยึดครองยุโรปใต้ และชาวฮันก็ย้ายไปอยู่ที่คาบสมุทรบอลข่านและสร้างจักรวรรดิฮัน ซึ่งกินเวลานานนับร้อยปี หลังการล่มสลายของจักรวรรดิฮัน ชาวฮันที่เหลืออยู่ได้ยถอยร่นไปอยู่บริเวณยูเครนตอนเหนือและสถาปนาพาเทรีย โอโนกูเรีย ในฐานะบัลแกเรียเก่า ในศตวรรษที่ 7 โอโนกูเรียเสียดินแดนส่วนใหญ่ให้กับคาซาเรีย – รัฐเตอร์กที่ขยายตัวโดยมีศูนย์กลางที่ภาคเหนือของคอเคซัส ซึ่งควบคุมบริเวณเอเชียจนถึงศตวรรษที่ 9
เทอร์วิงกี
ราชวงศ์บอลตี, Balth(e)s, Baltungs, or Balthings, existed among the เทอร์วิงกร ("ชาวป่า"), ถูกเรียกในภายหลังว่า วิสิกอธ นามของเดรฟเลียนและชาวกอท เทอร์วิงกีใน ยูเครนมีการอ้างถึงฝ่ายตรงข้ามคือ อากัก-อารี ("ชาวป่า" ในภาษาเติร์ก).
กริวทุงกี
ราชวงศ์อามาลี, Amals, Amaler, or Amalings แห่ง กริวทุงกี ("steppe dwellers" or "people of the pebbly coasts"), ถูกเรียกภายหลังว่าออสโตรกอท.
ข่านแห่งคาซาร์
อาณาจักรข่านแห่งคาซาร์ปกครองบริเวณตอนใต้และภาคตะวันออกของยูเครนในปัจจุบันจนกระทั่งศตวรรษที่ 10
ราชวงศ์รูริค
ราชวงศ์รูริคสืบเชื้อสายมาจากรูริค (Hrørekr) ผู้นำชาววารันเจียน
ผู้ปกครองทั้งหมดของเคียฟรุส ก่อนการเข้ารีตของวลาดีเมียร์ที่ 1 และนำพาอาณาจักรทั้งหมดเป็นศาสนาคริสต์ คือผู้ปกครองในตำแหน่ง ปะกัน (Pagan) ยกเว้นโอลก้าแห่งเคียฟ
กษัตริย์และเจ้าชายแห่งกาลิเซียและโวลฮีเนีย (ค.ศ. 1199–1349)
กาลิเซียและโวลฮีเนีย เป็นรัฐของชาวรูเทอเนีย (ยูเครน, เบลารุส, และรัสเซีย) ใน กาลิเซีย และ โวลฮีเนีย ขึ้นอยู่กับชื่อของผู้ปกครองที่จะถูกเรียกว่าราชรัฐหรืออาณาจักร
ค.ศ. 1349, สูญเสียดินแดนทั้งหมดยกเว้นทางตะวันออกของโวลฮีเนียไปแก่ พระเจ้าคาสิเมียร์ที่ 3 แห่งโปแลนด์ ค.ศ. 1366, การลงนามสนธิสัญญาโปแลนด์-ลิทัวเนียทำให้โวลฮีเนียตะวันออกและลุทสก์ เก็บไว้ให้ลิวบาร์ตัสปกครอง(แกรนด์ดัชชีแห่งลิทัวเนีย), ขณะที่กาลิเซีย, โวลฮีเนียตะวันตก, และโปโลเดียตะวันตกถูกผนวกโดยโปแลนด์.
ภายใต้แกรนด์ดัชชีแห่งลิทัวเนีย (1362–1569) และราชอาณาจักรโปแลนด์ (1569–1667/1793)
วอยวอร์ดแห่งเคียฟ เมื่องเครือจักรภพโปแลนด์-ลิทัวเนียได้รับการจัดตั้งโดยสหภาพลูบลินใน 1569, เคียฟและดินแดนรอบ ๆ, โปโดเลีย, โวลฮีเนีย, และโพดลาสกี, ในฐานะวอยวอร์ดแห่งเคียฟ, วอยวอร์ดแห่งแบรตสลาฟ, วอยวอร์ดแห่งโวลฮีเนียและวอยวอร์ดแห่งโพดลาสกี ถูกย้ายจากลิทัวเนียมาโปแลนด์
ข่านแห่งไครเมีย (1441-1783)
ตาตาร์ไครเมียมิใช่ชาวยูเครน อาณาจักรข่านแห่งไครเมียแต่ปกครองดินแดนส่วนใหญ่ของยูเครนปัจจุบัน, เมืองหลวงอยู่ที่แบกชิซาไร.
เฮตมันแห่งคอสแซคยูเครน
เฮตมันคือผู้นำทางการทหารและการเมือง ได้รับการเลือกตั้งจากคอสแซค
เฮตมันแห่งรัฐคอสแซค
เนื่องจากการก่อการเคเมลนิทสกี้ สาธารณรัฐใหม่, รัฐคอสแซกแห่งยูเครน, ได้ถูกจัดตั้งขึ้น
ภายใต้จักรวรรดิรัสเซีย (ค.ศ. 1667/ค.ศ. 1793–1917) และออสเตรีย-ฮังการี (ค.ศ. 1526/ค.ศ. 1772–1918)
หลังการล่มสลายของรัฐคอสแซค, มาโลรอสเซียนได้รับการสถาปนาในค.ศ. 1764, และ ซาโปโรเจียน ฮอสต์ถูกล้มเลิกในค.ศ. 1775 อันมีเหตุมาจากการแบ่งโปแลนด์ครั้งที่ 2 ในค.ศ. 1793 และครั้งที่ 3 ในค.ศ. 1795, บริเวณภาคตะวันออกและภาคกลางของยูเครนถูกผนวกเป็นส่วนหนึ่งของจักรวรรดิรัสเซีย. ส่วนภาคตะวันตกตกเป็นส่วนหนึ่งของจักรวรรดิออสเตรีย-ฮังการี ก่อนหน้านั้น มันถูกเรียกว่าคาร์พาเทีย รูเธอเนีย (1526), กาลิเซีย (1772), และ บูโควินา (1775).
จักรวรรดิรัสเซียยึดครองถึงค.ศ. 1917, ส่วนจักรวรรดิออสเตรีย-ฮังการี, ปกครองถึงค.ศ. 1918.
สาธารณรัฐประชาชนยูเครน (ค.ศ. 1917–1921)
สาธารณรัฐประชาชนยูเครน (UNR, 1917–1921) ได้รับการจัดตั้งภายหลังการปฏิวัติรัสเซีย ค.ศ. 1917และคงอยู่จนกระทั่งสันติภาพที่ริกา ระหว่าง โปแลนด์กับโซเวียตรัสเซีย ในมีนาคมค.ศ. 1921
ประธานคณะรัฐบาลกลาง
The Central Council (Tsentral’na rada) was the representative body governing the UNR.
เฮตมันแห่งรัฐยูเครน
เป็นรัฐอายุสั้น สถาปนาโดยพาฟโล สโกโรปัดสกี้ในค.ศ. 1918
ประธานแห่งไดเรกเทอรี
The Directorate of Ukraine was a provisional council of the UNR formed after Skoropadskyi's Hetmanate fell apart. On 22 January 1919, the Act of Unification of the Ukrainian People's Republic and the West Ukrainian People's Republic was passed. The text of the universal was made by the members of the Directory.
สาธารณรัฐประชาชนยูเครนตะวันตก (ค.ศ. 1918–1919)
รัฐบาลแห่งสาธารณรัฐประชาชนยูเครนตะวันตก (สป. ยูเครนตะวันตก) ได้รับการจัดตั้งเมื่อวันที่ 19 ตุลาคม ค.ศ. 1918 สป. ยูเครนตะวันตกถูกรวมกับสาธารณรัฐประชาชนยูเครนในวันที่ 22 มกราคม ค.ศ. 1919 แม้ว่ามันเป็นการกระทำที่เป็นสัญลักษณ์เป็นส่วนใหญ่แต่ยูเครนตะวันตกยังคงไว้ซึ่งกองทัพของตนเองคือกองทัพกาลิเซียยูเครน หลังจาก สงครามโปแลนด์ - ยูเครน (1918–1919), โปแลนด์เริ่มยึดครองดินแดนส่วนใหญ่ของยูเครนตะวันตกตั้งแต่เดือนกรกฎาคม ค.ศ. 1919 ตั้งแต่พฤศจิกายนค.ศ. 1919, รัฐบาลยูเครนตะวันตกจึงเป็นอันต้อลี้ภัย
สาธารณรัฐสังคมนิยมโซเวียตยูเครน (ค.ศ. 1918/ค.ศ. 1919–1991)
ยูเครนตกเป็นส่วนหนึ่งของสหภาพโซเวียต ในวันที่ 30 ธันวาคม ค.ศ. 1922
อี ซู-ย็อง
อี ซู-ย็อง (12 เมษายน ค.ศ. 1979 —) เป็นนักร้องเพลงแนวบัลลาดชาวเกาหลีใต้ เธอเปิดตัวในปี ค.ศ. 1999 ในประเทศเกาหลีด้วยอัลบั้ม "I Believe" เธอเป็นที่รู้จักจากเสียงอันไพเราะและทรงพลังของเธอ เธอได้รับความนิยมมากในประเทศเกาหลี ในปี ค.ศ. 2001 เธอได้ร้องเพลงเวอร์ชันเกาหลีของเกมส์ไฟนอลแฟนตาซี X เพลง “ซุเตะกิดะเนะ” ชื่อภาษาเกาหลีใน “얼마나좋을까” (“Eolmana Joheulkka”) อีได้ออกสตูดิโออัลบั้มทั้งหมด 8 อัลบั้ม
อี เกิดในโซล ประเทศเกาหลีใต้ เธอมีน้องชายและน้องสาว พ่อของเธอเสียชีวิตจากอุบัติเหตุทางรถยนต์เมื่อเธออายุ 9 ขวบ หลังจากนั้นแม่ของเธอได้รับเงินจากการทำงานในร้านอาหารและส่งขวดนม และหลังจากที่แม่ของเธอเสียชีวิตจากอุบัติเหตุทางรถยนต์ เธอได้เริ่มอาชีพของเธอในฐานะนักร้อง
แถบหินกระจาย
แถบหินกระจาย (scattered disc) คือย่านวัตถุไกลในระบบสุริยะที่มีดาวเคราะห์น้ำแข็งขนาดเล็กกระจัดกระจายอยู่ห่างๆ กัน เรียกชื่อว่า วัตถุในแถบหินกระจาย (scattered disc objects; SDO) ซึ่งเป็นกลุ่มย่อยอยู่ในบรรดาตระกูลวัตถุพ้นดาวเนปจูน (trans-Neptunian object; TNO) วัตถุในแถบหินกระจายมีค่าความเยื้องศูนย์กลางของวงโคจรสูงสุดถึง 0.8 ความเอียงวงโคจรสูงสุด 40° มีระยะไกลดวงอาทิตย์ที่สุดมากกว่า 30 หน่วยดาราศาสตร์ วงโคจรที่ไกลมากขนาดนี้เชื่อว่าเป็นผลจากแรงโน้มถ่วงที่กระจัดกระจายโดยดาวแก๊สยักษ์
ต้นคริสต์มาส
ต้นคริสต์มาส ในวัฒนธรรมของชาวคริสต์ หมายถึง ต้นไม้ในสวนสวรรค์ ซึ่งอาดัมและเอวาไปหยิบผลไม้มากิน และทำบาป ไม่เชื่อฟังพระเจ้า (ปฐก.3:1-6) 6) ตั้งแต่ศตวรรษที่ 11 ชาวคริสต์แสดงละครที่หน้าวัด ถึงความหมายของคริสต์มาส และเอาต้นไม้ต้นหนึ่งไว้ตรงกลาง เพื่อประดับฉาก แสดงถึงบาปกำเนิดของอาดัมและเอวา ต้นไม้ที่ใช้เป็นต้นสน (มิใช่พรรณไม้ชื่อคริสต์มาส) เนื่องจากเป็นต้นไม้ที่หาง่ายที่สุดในประเทศเหล่านั้น การแสดงละครคริสต์มาสแบบนี้ มีมาเป็นเวลาช้านานหลายร้อยปี จนถึงศตวรรษที่ 15 พระสังฆราชหลายแห่งได้ห้ามแสดง เนื่องจากการแสดงนั้น กลายเป็นการเล่นเหมือนลิเกล้อชาวบ้าน ผู้ปกครองบ้านเมืองและศาสนา ซึ่งไม่ตรงกับบรรยากาศของการฉลอง ชาวบ้านรู้สึกเสียดายที่ไม่มีโอกาสดูละครสนุก ๆ แบบนั้นอีก จึงไปสนุกกันที่บ้านของตน โดยเอาต้นไม้มาไว้ที่บ้าน หลังจากนั้นก็เริ่มมีการแขวนลูกแอปเปิ้ล ขนมและของขวัญอย่างที่เห็นอยู่ทุกวันนี้ นอกจากนั้น ชาวเยอรมันยังมีประเพณีอีกอย่างหนึ่งคือ มีการจุดเทียนหลายเล่มเป็นรูปปิรามิดไว้ตลอดคืนคริสต์มาส โดยมีดาวของดาวิดที่ยอดปิรามิด ซึ่งประเพณีที่จะแขวนของขวัญและขนมก็ได้รวมกับประเพณีของชาวเยอรมนี้มาตั้งแต่ศตวรรษที่ 16 โดยเอาเทียนมาไว้ที่ต้นไม้เป็นรูปทรงปิรามิด นี่เป็นที่มาของประเพณีปัจจุบัน ที่มีการแขวนของขวัญและไฟกะพริบไว้ที่ต้นคริสต์มาส และมีดาวของดาวิดไว้ที่สุดยอด ประเพณีนี้เป็นที่นิยมชมชอบของชาวตะวันตกอยู่มาก แม้ว่าประเพณีการตั้งต้นคริสต์มาสมีความเป็นมาดังกล่าว ชาวคริสต์ในสมัยนี้ก็ยังนิยมทำกันอยู่ เพราะเห็นว่ามีความหมายถึงพระเยซู ผู้เปรียบเสมือนต้นไม้แห่งชีวิต (ปฐก.2:9) ที่เขียวสดเสมอในทุกฤดูกาล ซึ่งหมายถึงนิรันดรภาพของพระเยซูเจ้า และนอกจากนั้นยังหมายถึงความสว่างของพระองค์ เสมือนแสงเทียนที่ส่องในความมืด ทั้งยังหมายถึงความชื่นชมยินดีและความสามัคคีที่พระเยซูเจ้าประทานให้ เพราะต้นไม้นั้นเป็นจุดรวมของครอบครัวในเทศกาลนั้น
กุปเดอลาลีก นัดชิงชนะเลิศ 2020
กุปเดอลาลีก นัดชิงชนะเลิศ 2020 เป็นการตัดสินหาทีมชนะเลิศของ กุปเดอลาลีก ฤดูกาล 2019–20, เป็นครั้งที่ 26 และครั้งล่าสุดของการแข่งขันฟุตบอล ลีกคัพ ของฝรั่งเศส, กุปเดอลาลีก, ประกวดโดย 44 ทีมที่มาจาก สันนิบาตฟุตบอลอาชีพ (ฝรั่งเศส) (แอลแอ็ฟเป) จัดการ. นัดชิงชนะเลิศตามโปรแกรมการแข่งขันเดิมจะเป็นวันที่ 4 เมษายน ค.ศ. 2020 แต่ถูกเลื่อนการแข่งขันเนื่องจาก การระบาดทั่วของโควิด-19 ในประเทศฝรั่งเศส. รอบชิงชนะเลิศจะจัดขึ้นที่ สตาดเดอฟร็องส์ ใน แซ็ง-เดอนี, และเป็นการตัดสินกันโดย ปารีแซ็ง-แฌร์แม็ง และ ลียง.
ในฐานะที่ แอลแอ็ฟเป โหวตในเดือนกันยายน ค.ศ. 2019 ที่จะยกเลิกกุปเดอลาลีกสำหรับฤดูกาลต่อไป, แมตช์นี้จะเป็นนัดสุดท้ายในประวัติศาสตร์ของการแข่งขัน.
เมื่อวันที่ 28 เมษายน ค.ศ. 2020, นายกรัฐมนตรี เอดัว ฟีลิป ได้ประกาศว่าการแข่งขันกีฬาทั้งหมดในประเทศฝรั่งเศสจะถูกยกเลิกจนถึงเดือนกันยายน. เมื่อวันที่ 26 มิถุนายน, แอลแอ็ฟเป ได้ประกาศว่ารอบชิงชนะเลิศจะมีกำหนดการแข่งขันใหม่ไปเป็นวันที่ 31 กรกฎาคม.
เส้นทางสู่นัดชิงชนะเลิศ
หมายเหตุ: ในผลการแข่งขันทั้งหมดด้านล่างนี้, สกอร์ของทีมที่เข้าชิงชนะเลิศจะเป็นชื่อแรก (H: เหย้า; A: เยือน).
คริสทีอัน ดยุกแห่งอ็อลเดินบวร์ค
คริสทีอัน ดยุกแห่งอ็อลเดินบวร์ค (Christian, Duke of Oldenburg) ประสูติเมื่อวันที่ 1 กุมภาพันธ์ พ.ศ. 2498 ณ ประเทศเยอรมนีตะวันตก เป็นพระโอรสใน อันทอน กุนเธอร์ ดยุกแห่งอ็อลเดินบวร์ค และ อเมลี ดัชเชสแห่งอ็อลเดินบวร์ค ทรงมีพระภคินี 1 พระองค์ คือ
พระองค์ทรงเป็นหัวหน้าของราชวงศ์อ็อลเดินบวร์ค ถัดจาพระบิดา พระองค์ทรงเป็นพระนัดดาของ นิโคลัส แกรนด์ดยุกรัชทายาทแห่งอ็อลเดินบวร์ค ขณะทรงพระเยาว์ พระองค์เองนั้น ถูกโต้เถียงเรื่องการเป็นหัวหน้าราชวงศ์ เนื่องจากราชวงศ์สาขานี้ มีเจ้านายนับร้อยพระองค์ที่มาจากสายตรง จากปฐมราชวงศ์พระองค์แรก แต่สุดแล้วเมื่อพระบิดาสิ้นพระชนม์ พระองค์ก็ได้เป็นหัวหน้าของราชวงศ์นี้โดยอัตโนมัติ
เสกสมรส
พระองค์ทรงเสกมรสกับ เคาน์เตสคาโรไลน์ ซู รันทซูรา เมื่อวันที่ 26 กันยายน 2530 มีพระบุตรดังนี้
พรรคอิสระ (พ.ศ. 2499)
พรรคอิสระ (พ.ศ. 2499) พรรคการเมืองขนาดเล็กของไทยในอดีตที่ได้จดทะเบียนก่อตั้งตาม '''พระราชบัญญัติพรรคการเมือง พ.ศ. 2498''' ต่อ พระยาราชภักดี ปลัดกระทรวงมหาดไทย ในฐานะนายทะเบียนพรรคการเมืองเป็นลำดับที่ 10/2499 เมื่อวันที่ 19 ธันวาคม พ.ศ. 2499 มีนาย เกตุ วงศ์กาไสย เป็นหัวหน้าพรรคและนาย เรืองยศ ทองโรจน์ เป็นเลขาธิการพรรค ซึ่งที่ทำการพรรคตั้งอยู่ที่ จังหวัดมหาสารคาม
ในการเลือกตั้งเมื่อวันที่ 26 กุมภาพันธ์ พ.ศ. 2500 ทางพรรคอิสระได้ ส.ส.เข้าสภาทั้งสิ้น 2 คนโดยทั้ง 2 คนเป็น ส.ส. ที่มาจาก จังหวัดมหาสารคาม คือ นายเกียรติ นาคะพงษ์ และนายเรืองยศ ทองโรจน์
ต่อมาในการเลือกตั้งเมื่อวันที่ 15 ธันวาคม พ.ศ. 2500 พรรคอิสระได้ ส.ส. เข้าสภาเพียง 1 คนคือ นายเกตุ วงศ์กาไสย หัวหน้าพรรค
พรรคอิสระได้ถูกยุบตามคำสั่ง คณะปฏิวัติในการรัฐประหารในประเทศไทย พ.ศ. 2501 ที่มี จอมพลสฤษดิ์ ธนะรัชต์ เป็นหัวหน้าคณะเมื่อคืนวันจันทร์ที่ 20 ตุลาคม พ.ศ. 2501
การสั่นพ้องของวงโคจร
การสั่นพ้องของวงโคจร (orbital resonance) เป็นลักษณะทางกลศาสตร์ของเทหวัตถุบนท้องฟ้าที่เกิดขึ้นเมื่อวัตถุที่มีวงโคจรสองชิ้นส่งอิทธิพลด้านแรงโน้มถ่วงต่อกันเป็นช่วงเวลา ซึ่งมักเกิดขึ้นเมื่อวงโคจรของวัตถุทั้งสองมีความสัมพันธ์กันเป็นสัดส่วนจำนวนเต็ม การสั่นพ้องของวงโคจรจะเพิ่มพูนแรงโน้มถ่วงระหว่างกันของวัตถุเหล่านั้น โดยทั่วไปแล้วปรากฏการณ์นี้จะทำให้เกิดปฏิกิริยาที่ไม่เสถียร ทำให้วัตถุมีการแลกเปลี่ยนโมเมนตัมและเปลี่ยนวงโคจรไปจนกระทั่งการสั่นพ้องไม่เกิดขึ้นอีก ในบางสภาวการณ์ ระบบที่มีการสั่นพ้องอาจจะเสถียรและปรับแก้ตัวเองก็ได้ ทำให้วัตถุยังคงอยู่ในภาวะการสั่นพ้องต่อไป ตัวอย่างเช่นการสั่นพ้องวงโคจร 1:2:4 ของดวงจันทร์ของดาวพฤหัสบดี คือแกนีมีด ยูโรปา และไอโอ หรือการสั่นพ้อง 2:3 ระหว่างดาวพลูโตและดาวเนปจูน การสั่นพ้องที่ไม่เสถียรของดวงจันทร์รอบในของดาวเสาร์ทำให้ช่องว่างในวงแหวนของดาวเสาร์ใหญ่ขึ้น
เอ็นโดเม็ตทรีโอมา
ยา
ยาแก้อักเสบชนิดไม่ใช่สเตอรอยด์ (NSAIDs) บ่อยครั้งใช้ครั้งแรกในผู้ป่วยเจ็บเชิงกราน โดยเฉพาะอย่างยิ่งหากยังไม่สามารถวินิจฉัยเยื่อบุมดลูกต่างที่อย่างแน่ชัด (ต้องใช้การตัดออกและการตัดเนื้อออกตรวจ) เป้าหมายของการบำบัดด้วยยาโดยตรงคือการบรรลุภาวะไม่มีไข่ตก ตรงแบบจะต้องใช้การคุมกำเนิดด้วยฮอร์โมน นอกจากนี้ยังบรรลุได้ด้วยสารโปรเจสเตอโรน มีการใช้สารเหล่านี้หากยาเม็ดคุมกำเนิดและ NSAIDs ไม่มีผล สามารถใช้ GnRH ร่วมกับเอสโดรเจนและโปรเจสเตอโรนหากไม่มีประสิทธิผลแต่มีอาการของเอสโตรเจนต่ำลดลง ยาเหล่านี้มักไม่มีผลในการรักษาเอ็นโดเม็ตทรีโอมาและการบรรเทาอาการมีผลสั้นแม้กินยา การบำกบัดด้วยสารเหล่านี้มีผลข้างเคียงที่อาจคงอยู่ถาวรได้หลายอย่าง เช่น ร้อนวูบวาบ เสียมวลกระดูก เสียงแหบ น้ำหนักขึ้นและมีขนใบหน้าขึ้น
การผ่าตัด
การผ่าตัดอาศัยกล้องรวมการตัดสิ่งยึดติดรังไข่และเอ็นโดเม็ตทรีโอมาออก เอ็นโดเม็ตทรีโอมาบ่อยครั้งต้องผ่าตัดออกและการตัดออกถือว่ามผีลดีกว่าในแง่การขจัดโรคอย่างถาวรและบรรเทาปวด บางทีการผ่าตัดมีผลเพิ่มการเจริญพันธุ์ แต่อาจมีผลเสียนำให้การเพิ่มวัฏจักรวันที่ 2 หรือ 3 FSH สำหรับผู้ป่วยหลายคน
การผ่าตัดด้วยเลเซอร์และการจี้ด้วยไฟฟ้า (cauterization) ถือว่ามีผลน้อยกว่ามากและเผาไหม้เฉพาะชั้นบนของเนื้อเยื่อบุมดลูกเท่านั้น ทำให้เอ็นโดเม็ตทรีโอมาและเยื่อบุมดลูกต่างที่เติบโตกลับมาอย่างรวดเร็ว เช่นเดียวกัน การระบายเอ็นโดเม็ตทรีโอมาและการรักษาโดยใช้สารก่อกระด้าง (sclerotherapy) เป็นเทคนิคที่ยังเป็นที่ถกเถียงสำหรับการเอาเอ็นโดเม็ตทรีโอมา การบำบัดแบบอนุรักษ์สามารถใช้เพื่อรักษาภาวะเจริญพันธุ์ในผู้ป่วยอายุน้อยแต่สามารถมีผลเพิ่มค่า FSH ดังที่กล่าวไปข้างต้น และทำให้รังไข่ผลิตได้น้อยลง โดยเฉพาะอย่างยิ่งถ้าในกระบวนการผ่าตัดมีการนำเนื้อเยื่อรังไข่ที่ทำหน้าที่ได้ออก
มังกรอธิษฐาน
มังกรอธิษฐาน (Wish Dragon) เป็นภาพยนตร์แอนิเมชันตลกขับขันอเมริกันที่ออกฉายใน ค.ศ. 2564 ผลิตโดย เน็ตฟลิกซ์ ภาพยนตร์เขียนบทและกำกับโดย คริส แอพเพลฮานส์ และแสดงนำโดย จิมมี่ หว่อง, จอห์น โช, คอนสแตนซ์ อู่, นาตาชา หลิว บอร์ดิซโซ, จิมมี่ โอ. หยาง, อารอน ยู, วิล ยุน ลี และรอนนี เจียง
ตัวละครและเสียงพากย์
=== นักแสดงเสียงพากย์ภาษาไทย ===
การตอบรับ
รอตเทนโทเมโทส์รายงานว่าร้อยละ 68 ของผู้วิจารณ์ 25 คนได้ให้ความเห็นในเชิงบวก ขณะที่คะแนนเฉลี่ยของภาพยนตร์อยู่ที่ 6.10 เต็ม 10 คะแนน เมทาคริติกรายงานว่าภาพยนตร์มีคะแนนเฉลี่ยอยู่ที่ 59 เต็ม 100 คะแนน ซึ่งประเมินโดยผู้วิจารณ์ 6 คน
คณะผู้แทนทางทูตของประเทศคีร์กีซสถาน
รายชื่อสถานเอกอัครราชทูตและสถานกงสุลของคีร์กีซสถานในประเทศต่าง ๆ (ไม่รวมสถานกงสุลใหญ่กิตติมศักดิ์)
วินธัย สุวารี
พลตรี วินธัย สุวารี (ชื่อเล่น: ต๊อด; เกิด: 7 สิงหาคม พ.ศ. 2512 ) ผู้ทรงคุณวุฒิกองทัพบก  เป็นอดีตโฆษกคณะรักษาความสงบแห่งชาติ และอดีตโฆษกกองทัพบกและโฆษกกองอำนวยการรักษาความมั่นคงภายในราชอาณาจักร ปัจจุบันดำรงตำแหน่ง ผู้อำนวยการสำนักโฆษก สำนักงานปฏิบัติภารกิจรักษาความมั่นคงภายในกองทัพบก นักแสดงชาวไทย ที่มีผลงานแสดงเด่นในการรับบทเป็น สมเด็จพระเอกาทศรถ จากภาพยนตร์เรื่อง ตำนานสมเด็จพระนเรศวรมหาราช
ประวัติ
พลตรี วินธัย สุวารี เป็นบุตรคนกลางจากทั้งหมดสามคนของพลตำรวจโท วันชัย สุวารี อดีตนักกีฬาฟุตบอลทีมชาติไทย กับเตือนใจ สุวารี มีพี่สาวชื่อวาศินี วัฒนสุวรรณ ผู้ถือหุ้นรายใหญ่อันดับที่38 บริษัท ซันไทยอุตสาหกรรมถุงมือยาง จำกัด (มหาชน) และน้องชายชื่อนาวาอากาศเอก วุฒิกร สุวารี สำเร็จการศึกษาระดับประถมศึกษาที่โรงเรียนอักษรเจริญ ระดับมัธยมศึกษาที่วชิราวุธวิทยาลัย และโรงเรียนเตรียมทหาร รุ่นที่ 30  ระดับปริญญาตรี วิศวกรรมศาสตรบัณฑิต สาขาวิศวกรรมไฟฟ้า โรงเรียนนายร้อยพระจุลจอมเกล้า รุ่นที่ 41 และระดับปริญญาโท รัฐประศาสนศาสตรมหาบัณฑิต สาขาวิชาการบริหารทั่วไป มหาวิทยาลัยบูรพา วินธัย เข้าสู่วงการแสดง ด้วยการคัดเลือกจากหม่อมเจ้าชาตรีเฉลิม ยุคล เพื่อที่จะคัดเลือกตัวนักแสดงเป็น สมเด็จพระเอกาทศรถ เพื่อแสดงนำในภาพยนตร์เรื่อง ตำนานสมเด็จพระนเรศวรมหาราช หม่อมเจ้าชาตรีเฉลิม ต้องการนักแสดงที่เป็นนายทหารจริง ๆ เช่นเดียวกับบทสมเด็จพระนเรศวรมหาราช จากนั้นจึงได้เรียนการแสดงเป็นระยะเวลา 9 เดือน
พลตรี วินธัย สุวารี มีชื่อที่เรียกกันจนติดปากว่า "ผู้พันต๊อด" และยังเป็นนักร้องนำของวงดนตรีของกองทัพอีกด้วย
ชีวิตส่วนตัว
พลตรี วินธัยมีความใฝ่ฝันที่อยากเป็นข้าราชการมาตั้งแต่เด็ก โดยมีบิดาซึ่งเป็นตำรวจเป็นแรงบันดาลใจ แต่บิดามีความรู้สึกชอบทหารมากกว่าจึงแนะนำให้วินธัยเป็นทหาร วินธัยอธิบายชื่อจริงว่าบิดาเป็นผู้ตั้งให้ โดยเป็นชื่อภูเขาลูกหนึ่งในอินเดีย ส่วนชื่อเล่นว่า "ต๊อด" นั้น เป็นเสียงเครื่องมืออิเล็กทรอนิกส์สมัยก่อนที่เมื่อเคาะแล้วจะมีเสียงดังกล่าว
นอกจากนี้แล้ว ยังเป็นนักกีฬาเจ็ตสกีด้วย โดยเข้าร่วมแข่งขันในนามทีมชาติไทยในรายการเจ็ตสกีโลก 2015 ที่สหรัฐอเมริกา
การงาน
ประวัติตำแหน่งและการทำงาน กองพันทหารปืนใหญ่ต่อสู้อากาศยานที่ 1 รักษาพระองค์ กองพันทหารปืนใหญ่ต่อสู้อากาศยานที่ 1 รักษาพระองค์ กองพันทหารปืนใหญ่ต่อสู้อากาศยานที่ 1 รักษาพระองค์
อะโดบี แฟลช
อะโดบี แฟลช (Adobe Flash) (ในชื่อเดิม ช็อกเวฟแฟลช - Shockwave Flash และ แมโครมีเดียแฟลช - Macromedia Flash) เป็นโปรแกรมที่ใช้ในการเขียนสื่อมัลติมีเดียที่เอาไว้ใช้สร้างเนื้อหาเกี่ยวกับ Flash ซึ่งตัว Flash Player พัฒนาและเผยแพร่โดย อะโดบีซิสเต็มส์ (เริ่มต้นพัฒนาโดยบริษัท ฟิวเจอร์แวร์ ตอนหลังเปลี่ยนเป็น แมโครมีเดีย ซึ่งภายหลังถูกควบรวมกิจการเข้ากับ อะโดบี ) ซึ่งเป็นโปรแกรมที่ทำให้ เว็บเบราว์เซอร์ สามารถแสดงตัวมันได้ ซึ่งมันมีความสามารถในการรองรับ ภาพแบบเวกเตอร์ และ ภาพแบบแรสเตอร์ และมีภาษาสคริปต์ที่เอาไว้ใช้เขียนโดยเฉพาะเรียกว่า แอ็กชันสคริปต์ (ActionScript) และยังสามารถเล่นเสียงและวิดีโอ แบบสเตริโอได้
แต่ในความหมายจริงๆ แล้ว แฟลช คือโปรแกรมแบบ integrated development environment (IDE) และ Flash Player คือ virtual machine ที่ใช้ในการทำงานงานของไฟล์ แฟลชซึ่งในภาษาพูดเราจะเรียกทั้งสองคำนี้ในความหมายเดียวกัน: "แฟลช" ยังสามารถความความถึงโปรแกรมเครื่องมือต่างๆตัวแสดงไฟล์หรือ ไฟล์โปรแกรม
แฟลชเริ่มมีชื่อเสียงประมาณปี ค.ศ. 1996 หลังจากนั้น เทคโนโลยีแฟลชได้กลายมาเป็นที่นิยมในการเสนอ แอนิเมชัน และ อินเตอร์แอกทีฟ ในเว็บเพจ และในโปรแกรมหลายๆ โปรแกรมระบบ และ เครื่องมือต่างๆ ที่มีความสามารถในการแสดง แฟลชได้ และ แฟลชยังเป็นที่นิยมในการใช้สร้าง คอมพิวเตอร์แอนิเมชันโฆษณาออกแบบส่วนต่างๆ ของเว็บเพจใส่วิดีโอบนเว็บ และอื่นๆ อีกมากมาย เป็นต้น
ไฟล์ Flashในบางครั้งอาจเรียกว่า "flash movies"โดยทั่วไปกับไฟล์ที่มีนามสกุล .swf และ .flv
แฟลชเป็นโปรแกรมที่มีชื่อเสียงมากของทางบริษัทแมโครมีเดีย ซึ่งต่อมาได้ถูกซื้อโดยอะโดบี
Pachyseris
Pachyseris เป็นสกุลของไนดาเรียที่อยู่ในวงศ์ Agariciidae
สกุลนี้พบว่ามีการกระจายทั่วโลก
รายชื่อภาพยนตร์ไทย พ.ศ. 2510
'''รายชื่อภาพยนตร์ไทย ที่ออกฉายครั้งแรกใน พ.ศ. 2510'''
Pachyseris
สปีชีส์ในสกุลนี้ ได้แก่:
Acanthogorgiidae
Acanthogorgiidae เป็นวงศ์ของไนดาเรียที่อยู่ในอันดับ Alcyonacea
สกุลในวงศ์นี้ ได้แก่:
สถานีกระทรวงสาธารณสุข
สถานีกระทรวงสาธารณสุข (Ministry of Public Health station; รหัส: PP12) เป็นสถานีรถไฟฟ้าแบบยกระดับในเส้นทางของรถไฟฟ้ามหานคร สายฉลองรัชธรรม ตั้งอยู่เหนือถนนติวานนท์ ใกล้กับโรงพยาบาลศรีธัญญา กระทรวงสาธารณสุข และแหล่งที่พักอาศัย ในพื้นที่อำเภอเมืองนนทบุรี จังหวัดนนทบุรี
ที่ตั้งของสถานี
ตัวสถานีตั้งอยู่เหนือถนนติวานนท์บริเวณบริเวณทางแยกศรีธัญญา ในพื้นที่ตำบลตลาดขวัญ อำเภอเมืองนนทบุรี จังหวัดนนทบุรี
รายละเอียดสถานี
ใช้สีม่วงตกแต่งบริเวณประตูกั้นชานชาลา ป้ายบอกทาง ป้ายชื่อสถานีทั้งบริเวณชานชาลาและบริเวณทางเข้า เพื่อบ่งบอกว่าสถานีในเส้นทางรถไฟฟ้าสายสีม่วง
รูปแบบของสถานี
เป็นแบบชานชาลาเกาะกลาง มีประตูอัตโนมัติกั้นชานชาลาสูงประมาณ 1.50 เมตร ประกอบด้วยชั้นขายบัตรโดยสารและชานชาลา
ทางเข้า–ออกสถานี
มีทางขึ้นลงทั้งหมด 4 แห่ง มีลิฟต์ 2 ทางขึ้น–ลง มีบันไดเลื่อนทุกทางขึ้น–ลง
กีฬาเรือแคนูในโอลิมปิกฤดูร้อน 2020 – แคนู 1 ฝีพาย สปรินท์ 1,000 เมตร บุคคลชาย
การแข่งขันกีฬาเรือแคนูในโอลิมปิกฤดูร้อน 2020 – แคนู 1 ฝีพาย สปรินท์ 1,000 เมตร บุคคลชาย (C-1) เป็น 1 ใน 16 รายการแข่งขันเรือแคนูที่โตเกียว ประเทศญี่ปุ่น จะจัดขึ้นระหว่างวันที่ 6-7 สิงหาคม พ.ศ. 2564 ที่สวนป่าริมอ่าวโตเกียว ครั้งนี้จัดการแข่งขันกีฬาเรือแคนูในโอลิมปิกเป็นครั้งที่ 24 ในโอลิมปิกฤดูร้อน
เหงียน ขาย
เหงียน ขาย (Nguyễn Khải) เป็นนามปากกาของ เหงียน หมั่ญ ขาย (Nguyễn Mạnh Khải) นักเขียนชาวเวียดนาม เกิดเมื่อ พ.ศ. 2473 ที่กรุงฮานอย เขาสมัครเป็นทหารตั้งแต่ พ.ศ. 2489 ขณะอายุ 16 ปี และเริ่มเป็นนักเขียนเมื่ออายุ 25 ปี เขามีผลงานตีพิมพ์มากมายรวมทั้งยังได้รางวัลซีไรต์ใน พ.ศ. 2543
ผลงานการเขียนในช่วงสงครามเวียดนามเป็นงานเขียนที่สนับสนุนนโยบายของรัฐบาล แต่หลัง พ.ศ. 2520 เป็นต้นมา เขาได้ปรับมาเขียนเรื่องเพื่อสะท้อนสังคม ผลงานที่สำคัญ เช่น เรื่องสั้นเรื่อง "วิสัยทัศน์ไกล" (Tầm nhìn xa), "ยุคโรแมนติก" (Cái thời lãng mạn) และ "วีรบุรุษอับโชค"
อ้างอิง
มนธิรา ราโท. '''วรรณกรรมเวียดนามหลังปี ค.ศ. 1975.''' กรุงเทพฯ : สำนักพิมพ์แห่งจุฬาลงกรณ์มหาวิทยาลัย, 2553.
เอกสะหว่าง วงวิจิด
เอกสะหว่าง วงวิจิด (ເອກສະຫວ່າງ ວົງວິຈິດ) เป็นนักการเมืองชาวลาวที่ดำรงตำแหน่งรัฐมนตรีว่าการกระทรวงสาธารณสุขลาว
Dendrobrachiidae
Dendrobrachiidae เป็นวงศ์ของไนดาเรียที่อยู่ในอันดับ Alcyonacea
สกุลในวงศ์นี้ ได้แก่:
บิวตีฟูลดิสแอสเตอร์ (เพลงจอน แม็กลาฟลิน)
"บิวตีฟูลดิสแอสเตอร์" เป็นผลงานการประพันธ์ของเจมี ฮูสตัน และ จอน แม็กลาฟลิน
เพลงนี้ขึ้นชาร์ตบิลบอร์ดซิงเกิลยอดนิยมของผู้ใหญ่ 40 เพลง ในอันดับสูงสุดที่ 28
รูปแบบและรายชื่อเพลง
ซิงเกิลวิทยุ 1 เพลง (สหรัฐอเมริกา)
ชาวดาวนาเม็ก
ชาวดาวนาเม็ก (Namekian) เอเลี่ยนจากการ์ตูนเรื่องดราก้อนบอล ตัวเขียวที่มีรูปร่างหน้าตาเหมือนพิคโคโล่(ซึ่งเป็นตัวละครหลักของเรื่องที่เป็นชาวดาวนาเม็ก) แต่นิสัยใจดีเหมือนกันหมด มี 2 เผ่า คือ เผ่านักสู้(ยืดหดแขนขา หรือขยายตัวให้ใหญ่กับหดเท่าเดิมได้ แม้ร่างขาดด้านก็งอกใหม่ได้ แต่พลังจะไม่เพิ่มตาม กับงอกส่วนหัวไม่ได้) กับเผ่ารักษา(มีพลังรักษาผู้อื่น) โดยทุกเผ่าจะโทรจิตหากันในรัศมีใกล้ๆ กับแพ้เสียผิวปาก กับนำชาวนาเม็กเผ่าเดียวกันมารวมร่างกันจะประสบการณ์กับพลังเพิ่มขึ้นมา แต่ในกรณีที่แบ่งร่างออกมาเป็น 2 ส่วนเหมือนพิคโกโร่กับพระเจ้า ถ้าใครตายอีกคนตายตาม ซึ่งร่างขอทั้ง 2 จะเรียกหากันเองเหมือนแม่เหล็ก ถ้ารวมร่างกันจะแยกกันไม่ได้อีก กับมี 2 เพศในคนเดียวกัน จะอ้วกไข่ออกมาจากปาก ไข่ฟักเป็นลูก(โดยสุ่มออกมาเป็นเผ่าไหน) กับมีน้อยคนมีพลังสร้างดราก้อนบอล ซึ่งจะมอบพลังให้ผู้อื่นสืบทอดเป็นผู้สร้างคนใหม่ต่อไปได้ แต่ถ้าผู้สร้างคนล่าสุดตาย ดราก้อนบอลจะกลายเป็นหินดังเดิม
ซาโอเนล
เป็นชาวดาวนาเม็กจากจักรวาลที่ 6
พิรินา
เป็นชาวดาวนาเม็กจากจักรวาลที่ 6
อัลติเมทพิคโกโร่ (Ultimate)
ร่างต่อสู้พิเศษของพิคโกโร่ที่เกิดจากการที่พิคโกโร่ได้ขอพรจากดราก้อนบอลเรียกเทพเจ้ามังกรของโลกให้ปลดล็อกดึงพลังแฝงของตัวเองออกมาทั้งหมด
ออเรนจ์พิคโกโร่หรือพิคโกโร่ส้ม (Orange)
ร่างกายสีส้ม/ตาสีแดง
แบงเกิร์ซ
เมื่อเปิดตัวแบงเกิร์ซได้รับคำวิจารณ์ในเชิงบวกจากนักวิจารณ์เพลง ซึ่งชื่นชมด้านการผลิตโดยรวมและความคิดริเริ่ม เช่นเดียวกับวิวัฒนาการของบุคลิกสาธารณะของไซรัส อัลบั้มนี้เปิดตัวบนชาร์ตบิลบอร์ด 200 ของสหรัฐฯ ด้วยยอดขายสัปดาห์แรก 270,000 ชุด ดังนั้นจึงกลายเป็นอัลบั้มอันดับหนึ่งลำดับที่ห้าของไซรัส รวมถึงซาวด์แทร็กก่อนหน้านี้ ที่เธอแสดงเป็นตัวละครของเธอฮันนาห์ มอนทานา เป็นอัลบั้มที่เปิดตัวสัปดาห์สูงสุดอันดับสามของศิลปินหญิงในปี ค.ศ. 2013 รองจากอัลบั้มชื่อตัวเองของบียอนเซ่และปริซึมของเคที เพร์รี และต่อมาได้รับการรับรองระดับแพลตตินัมสามรายการจากสมาคมผู้ประกอบกิจการเพลงของสหรัฐอเมริกา (RIAA) หลังจากย้ายหน่วยเทียบเท่าอัลบั้มสามล้านชุด อัลบั้มนี้ได้รับการเสนอชื่อเข้าชิงรางวัลอัลบั้มเพลงป็อปยอดเยี่ยมในงานประกาศผลรางวัลแกรมมีประจำปี ครั้งที่ 57 ซึ่งนับเป็นการเสนอชื่อเข้าชิงรางวัลแกรมมีครั้งแรกของไซรัส
"We Can't Stop" เปิดตัวเป็นซิงเกิลนำจากแบงเกิร์ซเมื่อวันที่ 3 มิถุนายน ค.ศ. 2013 และขึ้นสูงสุดที่อันดับสองในบิลบอร์ด 100 ของสหรัฐอเมริกา ซิงเกิลที่สอง "Wrecking Ball" วางจำหน่ายเมื่อวันที่ 25 สิงหาคม ค.ศ. 2013 และกลายเป็นซิงเกิลอันดับหนึ่งของไซรัสในสหรัฐอเมริกา มิวสิกวิดีโอประกอบเพลงเป็นวิดีโอที่มียอดการเข้าชมถึง 100 ล้านครั้งเร็วที่สุดบนวีโว จนกระทั่งถูกมิวสิกวิดีโอ "Hello" ของอะเดลแซงหน้าในปี ค.ศ. 2015 มิวสิกวิดีโอ "Wrecking Ball" ยังชนะในสาขา "วิดีโอแห่งปี" ที่งานประกาศรางวัลเอ็มทีวีวิดีโอมิวสิกอะวอดส์ประจำปี ค.ศ. 2014 "Adore You" เปิดตัวเป็นซิงเกิลที่สามจากการบันทึกเพลงเมื่อวันที่ 17 ธันวาคม ค.ศ. 2013 และได้รับการรับรอง 2×แพลตตินัมในสหรัฐอเมริกา ความพยายามในการประชาสัมพันธ์ของแบงเกิร์ซยังคงเชื่อมโยงกับภาพลักษณ์ที่เร้าใจมากขึ้น ความพยายามครั้งแรกเริ่มด้วยการบันทึกเพลงชุดที่ 3 ของเธอ เคนต์มีแทม (2010) เธอได้รับความสนใจจากสื่ออย่างกว้างขวางผ่านการแสดงที่เป็นที่ถกเถียงในงานเอ็มทีวีวิดีโอมิวสิกอะวอดส์ปี ค.ศ. 2013 และต่อมาได้เป็นพิธีกรและแขกรับเชิญในรายการแซเทอร์เดย์ไนต์ไลฟ์ ไซรัสประชาสัมพันธ์อัลบั้มเพิ่มเติมด้วยคอนเสิร์ตที่สี่ของเธอในแบงเกิร์ซทัวร์
รายการเพลง
เครดิต ดัดแปลงจากบันทึกย่อของ แบงเกิร์ซ
หมายเหตุ
19
19 (สิบเก้า) เป็นจำนวนธรรมชาติที่อยู่ถัดจาก 18 (สิบแปด) และอยู่ก่อนหน้า 20 (ยี่สิบ)
เทศมณฑลซินจู๋
เทศมณฑลซินจู๋ เป็นเทศมณฑลหนึ่งทางตะวันตกเฉียงเหนือของประเทศไต้หวัน ประชากรในเทศมณฑลส่วนใหญ่เป็นชาวแคะ และยังมีชนกลุ่มน้อยชนพื้นเมืองไต้หวันอยู่ทางตะวันออกเฉียงใต้ของเทศมณฑล มีเมืองหลวงคือ นครจู๋เป่ย์ ซึ่งเป็นที่ตั้งของสำนักงานรัฐบาลท้องถิ่น ส่วนหนึ่งของอุทยานวิทยาศาสตร์ซินจู๋ตั้งอยู่ในเทศมณฑลซินจู๋
เขตการปกครอง
เทศมณฑลซินจู๋แบ่งการปกครองออกเป็น 1 นคร, 3 เมือง, 7 ตำบล และ 2 ตำบลชนพื้นเมืองภูเขา  นครจู๋เป่ย์เป็นเมืองหลวงของเทศมณฑล ซึ่งเป็นที่ตั้งของรัฐบาลท้องถิ่นและสภา ผู้ว่าการเทศมณฑลคือ หยาง เหวินเคอ สังกัดพรรคก๊กมินตั๋ง เขตการปกครองมีดังนี้
ทางราง
สถานีซินจู๋ของรถไฟความเร็วสูงไต้หวัน ตั้งอยู่ในเทศมณฑลนี้ในนครจู๋เป่ย์ และยังมีสายรถไฟของการรถไฟไต้หวัน 3 สายพาดผ่าน ซึ่งได้แก่ สายลิ่วเจีย, สายเน่ย์วาน และสายหลักตะวันตก
คลองภาษีเจริญ
คลองภาษีเจริญ เริ่มต้นที่บริเวณปากคลองบางกอกใหญ่และคลองบางขุนศรีมาบรรจบกัน ไปเชื่อมแม่น้ำท่าจีนที่ตำบลดอนไก่ดี จังหวัดสมุทรสาคร รวมความยาว 28 กิโลเมตร โดยพระบาทสมเด็จพระจอมเกล้าเจ้าอยู่หัว โปรดเกล้าฯ ให้พระภาษีสมบัติบริบูรณ์ (ยิ้ม พิศลยบุตร) เจ้าภาษีฝิ่นเป็นแม่กองขุด ใช้เงินภาษีฝิ่นพระราชทานเป็นเงิน 112,000 บาท พระราชทานนามว่า “คลองภาษีเจริญ” แล้วเสร็จในสมัยพระบาทสมเด็จพระจุลจอมเกล้าเจ้าอยู่หัว เสด็จพระราชดำเนินเปิดคลองในปี พ.ศ. 2415 ได้คลองมีความยาว 620 เส้น กว้าง 7 วา ลึก 5 ศอก ต่อมาในปี พ.ศ. 2428 - พ.ศ. 2429 และ พ.ศ. 2446 ได้มีการขุดลอกอีกครั้ง พระบาทสมเด็จพระจุลจอมเกล้าเจ้าอยู่หัว โปรดเกล้า ฯ ให้ทำพิธีเปิดคลองเมื่อวันที่ 10 พฤษภาคม มีประตูน้ำ 2 แห่ง สร้างเมื่อปี พ.ศ. 2450 เสร็จเมื่อปี พ.ศ. 2452 คือ ประตูน้ำภาษีเจริญตอนนอก อยู่ในเขตภาษีเจริญ และประตูน้ำภาษีเจริญตอนในอยู่ทางด้านแม่น้ำท่าจีน คลองภาษีเจริญ ไหลผ่านอาณาเขตเขตภาษีเจริญ เขตบางแค และเขตหนองแขม กรุงเทพมหานคร และอำเภอกระทุ่มแบน จังหวัดสมุทรสาคร
ทดลองเดินเรือคลองภาษีเจริญ
ได้มีเปิดทดลองเดินเรือในคลองภาษีเจริญตลอดเส้นทางเดินเรือโดยสารคลองภาษีเจริญ จากท่าเรือ วัดปากน้ำภาษีเจริญถึงท่าเรือเพชรเกษม 69 กำหนดเริ่มทดลองเดินเรือและเปิดให้บริการประชาชนฟรี ตั้งแต่วันที่ 24 เมษายน – 4 พฤศจิกายน พ.ศ. 2557 โดยเส้นทางเดินเรือโดยสารคลองภาษีเจริญ จากท่าเรือ วัดปากน้ำภาษีเจริญถึงท่าเรือเพชรเกษม 69 ระยะทาง 11.5 กิโลเมตร ประกอบด้วยท่าเรือ 15 ท่าต่อไป นี้
ประเทศดอมินีกา
ดอมินีกา (Dominica, ) หรือชื่อทางการคือ เครือรัฐดอมินีกา (Commonwealth of Dominica) เป็นประเทศเกาะอันตั้งอยู่ในแคริบเบียน ในภาษาละตินชื่อนี้หมายถึง "วันอาทิตย์" ซึ่งเป็นวันที่คริสโตเฟอร์ โคลัมบัส ค้นพบประเทศเกาะแห่งนี้ โดยมีกรุงโรโซ เป็นเมืองหลวงของประเทศ
นิรุกติศาสตร์
ชาวคาลินาโกเรียกเกาะนี้ว่า Wai'tu kubuli ซึ่งแปลว่า "ร่างกายของเธอสูงใหญ่"
ชื่อดอมินีกาออกเสียงโดยเน้นที่พยางค์ที่สาม ตามการออกเสียงชื่อภาษาสเปน